મુખ્ય બે પાત્રો વચ્ચેની રોમૅન્ટિક સ્ટોરી અત્યારે બૉલીવુડનો મનપસંદ વિષય છે એવું કહી શકાય. ‘એક મૈં ઔર એક તૂ’ અને ‘એક દીવાના થા’ જેવી ફિલ્મો આ જ વિષય પર ગયા મહિનામાં આવી ગઈ છે. ‘લંડન, પૅરિસ, ન્યુ યૉર્ક’ સાથે સંકળાયેલા લોકોને આશા હશે કે ‘એક મૈં ઔર એક તૂ’ જેવું પરિણામ તેમને મળે, પણ આ ફિલ્મ એમાં ખરી નથી ઊતરતી. બે પાત્રો વચ્ચે થતી વાતચીત અને એમાં તેમનો વધતો પ્રેમ આ પ્રકારની સ્ટોરીમાં તેમની કેમિસ્ટ્રીથી દેખાઈ આવતો હોય છે અને જો એને સારી રીતે બતાવવામાં આવે તો ફિલ્મમાં બીજા કોઈ પાત્રની જરૂર પણ નથી હોતી, પણ આ ફિલ્મમાં ખરાબ રાઇટિંગને કારણે બન્ને પાત્રોનું કનેક્શન જોઈ નથી શકાતું.